આ તમામ દરમિયાન ભાજપ પક્ષ ડિફેન્સિવ મોડમાં જોવા મળ્યો છે. આ અંગે ભાજપના કેટલાક દિગ્ગજ નેતાઓનું કહેવું છે કે, પક્ષ ચૂંટણી માટે મોટી યોજના બનાવી રહી છે. હાલ તેમના તમામ તીર કમાનમાં છે, પરંતુ જ્યારે પક્ષ તરફથી એ તીર છોડવામાં આવશે ત્યારે કોંગ્રેસ કદાચ સામે ઝીંક નહીં ઝીલી શકે. આ વખતે પક્ષની રણનીતિ ખૂબ ગોપનીય રાખવામાં આવી છે અને કેટલાક પસંદિત નેતાઓ સિવાય કોઇને આ અંગે જાણકારી નથી. જેને જે જાણકારી આપવાની જરૂર હોય, તેટલી જ આપવામાં આવી રહી છે. ભાજપ જાણી-જોઇને પોતાનો માસ્ટર સ્ટ્રોક સામે નથી લાવી રહ્યું. મતદાનના થોડા સમય પહેલાં જ આ માસ્ટર સ્ટ્રોક સામે આવશે.